CELEX: 62010CA0274
Language: hu
Date: 2011-07-28 00:00:00
Title: C-274/10. sz. ügy: A Bíróság (harmadik tanács) 2011. július 28-i ítélete — Európai Bizottság kontra Magyar Köztársaság (Tagállami kötelezettségszegés — Adózás — HÉA — 2006/112/EK irányelv — Levonási jog — Gyakorlási módok — 183. cikk — A HÉA-különbözet visszatérítését csak akkor megengedő nemzeti szabályozás, ha az meghaladja a még ki nem fizetett ügyleteket terhelő előzetesen felszámított adó összegét)

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/8
            
         A Bíróság (harmadik tanács) 2011. július 28-i ítélete — Európai Bizottság kontra Magyar Köztársaság
   (C-274/10. sz. ügy) (1)
   
   (Tagállami kötelezettségszegés - Adózás - HÉA - 2006/112/EK irányelv - Levonási jog - Gyakorlási módok - 183. cikk - A HÉA-különbözet visszatérítését csak akkor megengedő nemzeti szabályozás, ha az meghaladja a még ki nem fizetett ügyleteket terhelő előzetesen felszámított adó összegét)
   2011/C 298/14
   Az eljárás nyelve: magyar
   
      Felek
   
   
      Felperes: Európai Bizottság (képviselők: D. Triantafyllou, Simon B. és Talabér-Ritz K., meghatalmazotti minőségben)
   
      Alperes: Magyar Köztársaság (képviselők: Fehér M., Szíjjártó K. és Koós G., meghatalmazotti minőségben, segítőjük: Magony K. szakértő)
   
      Tárgy
   
   Tagállami kötelezettségszegés — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) megsértése — A HÉA-különbözet visszatérítését csak akkor megengedő nemzeti szabályozás, ha az meghaladja a még ki nem fizetett ügyleteket terhelő adó összegét — Az adósemlegesség elvének megsértése
   
      Rendelkező rész
   
   
               1.
            
            
               A Magyar Köztársaság,
               
                           —
                        
                        
                           mivel arra kötelezi azokat az adóalanyokat, akiknek az adóbevallásában valamely adómegállapítási időszakban a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 183. cikke értelmében különbözete van, hogy a különbözetet vagy annak egy részét átvigyék a következő adómegállapítási időszakra, hacsak az adóalany meg nem fizette a szállítójának az adott vásárlás teljes összegét, és
                        
                     
                           —
                        
                        
                           mivel e kötelezettség miatt egyes adóalanyok, akiknek az adóbevallásában rendszeresen szerepel különbözet, kénytelenek lehetnek az ilyen különbözetet több mint egy alkalommal átvinni a következő adómegállapítási időszakra,
                        
                     nem teljesítette az ezen irányelvből eredő kötelezettségeit.
            
         
               2.
            
            
               A Bíróság a Magyar Köztársaságot kötelezi a költségek viselésére.
            
         
      (1)  HL C 221., 2010.8.14.